Verbo

O **verbo** o l'é unna paròlla ch'a cangia do zeneise ch'a l'indica: 

* Unn'açion che o soggetto o compisce ò o patisce (*o figgeu o beive o læte,* *o sugo de fruta o l'é stæto bevuo da lê*).
* L'existe da pe lê ò o stæto do soggetto (*lê o stâ).*
* O rappòrto intra o soggetto e o nomme do predicou (*a me reflesc a l'é neuva*).

**E locuçioin verbale** l'en de locuçioin chi se compòrtan comme di verbi e e peuan comprende un nomme, un aggettivo ò unna prepoxiçion: (*avei mestê, fâse vegio...*) 

I verbi i l'en distinti intra **tranxitivi** e **intranxitivi**. I verbi tranxitivi ammettan un complemento oggetto (*Mi accatto unna meia*), in cangio i verbi intranxitivi i no ammettan un oggetto (*Lê o dòrme*). I verbi tranxitivi peuan ëse deuviæ sensa un complemento oggetto, e pe questo motivo coscì un verbo tranxitivo o peu ëse deuviou comme tranxitivo ò intranxitivo à segonda do contesto. i verbi intranxitivi pe-o ciù passan l'açion a-o complemento de termine (*anâ à casa*), ma gh'é di caxi donde o verbo intranxitivo o peu reze un complemento diretto ciammou **complemento oggetto interno**, ch'o scompartsce o mæximo scignificou do verbo (*vive unna vitta matta).* Verbi intranxitivi de movimento peuan piggiâ un unna fonçion tranxitiva (*chinâ e scæ*).

I verbi peuan ëse distinti intra **predicativi** e **copulativi**. I verbi predicativi esprimman un senso compio (*giasciâ*), in cangio i verbi copulativi l'en a seu vòtta divixi intra i verbi **effettivi** (*stâ*), **appellativi** (*ciammâ*), **elettivi** (*creâ*),e **estimativi** (*stimmâ*).

## Clascificaçion do verbo
O verbo o peu pe-o ciù ëse coniugou pe-o **mòddo**, o **tempo e** a **persoña.** Poemmo clascificâne ascì a **diatexi** e l**<nowiki/>'aspeto.**

### O mòddo
O mòddo l'indica a mainea inta quæ o parlatô o presenta l'açion ò o stæto espresso da-o verbo. 

I mòddi **definii** l'en:

* L**'indicativo**, obbiettivo into presentâ un fæto (*o papà o torna à casa*).
* O **congiuntivo**, ch'o l'esprimme dubbio, dexidëio, poscibilitæ, esortaçion (*che l'inse?*).
* O **condiçionale**, ch'o l'é condiçionou da-a volontæ reale ò imaginâ do soggetto (*vorrriæ un sïsî de legno!*)
* L**'imperativo**, ch'o l'é deuviou con commando, esortaçion, oraçion.

I mòddi **indefinii** en definii comme forme nominale do verbo: **infinio**, **partiçipio**, e **gerundio**.

### O tempo
O tempo o mostra o momento into quæ l'açion ò o stæto o l'é espresso da-o verbo, segge inte unna mainea **assolua** (*piggio o tram*) ò **relativa** (*piggio o tram à træ oe*). I tempi no compòsti en definii **senci**, ätrimenti en definii **compòsti**.

### A persoña
A persoña, presente solo inti mòddi definii, a mostra a relaçion intra o verbo e o soggetto, segge st'urtimo **o parlatô** (*mi*), o **reçeivou** (*ti*), un **terso soggetto** (*lê*) **un gruppo de persoñe** ch-o comprende o parlatô (*noiatri*), o ch'o comprende solo o **reçeivou** (*voiatri*) ò nisciun di doî (*loiatri*).

### A diatexi
A diatexi indica a relaçion do verbo co-o soggetto e l'oggetto, comme **attiva**, quande o sogetto o l'é l'agente, **pasciva**, se o soggetto o no l'é l'agente, e **reflesciva**, se o soggetto e l'oggetto en a mæxima cösa. A diatexi pasciva e reflesciva domandan di verbi tranxitivi

A **diatexi pasciva** do verbo a l'é compòsta da-o verbo ëse coniugou a-a mæxima mainea do verbo a-a forma attiva, ciù o mæximo verbo a-o partiçipio passou.  A diatexi pasciva a peu ëse compòsta ascì con:

* O **se pascivante**, ò sæ un verbo traxitivo coniugou a-a tersa persoña, preçeduo da-o **se** e accompagnou da l'oggetto de chesesegge persoña. O se pascivante despesso o piggia un scignificou de òbbligo.
* O verbo **andâ** assoçiou à di verbi chi compòrtan un scignificou negativo (*perde*, *destrue, ascorda*...), ò un scignificou de opportunitæ (*fâ, dî...*), ò unna modifica de affermaçioin fæte primma (*va dito che...*).

A **diatexi reflesciva** do verbo a l'é formâ da-i **verbi pronominali**, combinando un pronomme personale atono con un verbo.

I verbi pronominali en distinti inte ciù merse:

* Reflescivo diretto, quande o soggetto e l'oggetto en mæximi
* Reflescivo reçiproco, donde doî ò ciù soggetti, de persoña plurale, compian unn'açion che compòrtan l'un con l'atro.
* Reflescivo indiretto, donde l'açion a no se reflette in sciô soggetto ma a ô ghe da pægio do benefiçio.
* Intranxitivo pronominale, donde o pronomme atono o l'é un elemento sencio do verbo.

### L'aspeto

* L'aspeto o mostra a duata, o desgheuggise e o compîse de l'açion verbale. L'aspeto o peu deuviâ di mezzi morfològichi ( *lô pescan* o l'é un aspeto duativo, ma *i l'en apreuvo à pescâ*, o l'é progrescivo),  lescicali, con segge di prefisci e segge di suffisci.

### Verbi auxiliæ, servili, fraseològichi
I verbi auxiliæ en assoçiæ à di atri verbi pe individuâne unna **determinaçion** **morfològica**, un **valô** **semantico**, ò un **elemento aspettuale**.

#### Auxiliæ propriamente diti.
I verbi **ëse** e **avei** en definii comme verbi auxiliæ propriamente diti. I vëgnan delongo primma do verbo a-o quæ l'en riferii. O verbo ëse o l'é parte da formaçion da diatexi pasciva, in cangio segge ëse e segge avei en parte da formaçion di tempi passæ:

* I verbi tranxitivi commandan o verbo ëse pe-a forma pasciva e o verbo avei pe-a forma a-o passou.
* I verbi pronominali arrezzui à l'infinio da un verbo servile ò fraseològico domandan *ëse* quande o seu pronomme atono o vëgne primma di doi verbi, e incangio i domandan *avei* se o pronomme o l'é enclitico.
* Co-i verbi intranxitivi riflescivi indiretti, donde o pronomme personale o l'à o ròllo de complemento de attribuçion, vëgne deuviou o verbo *avei*.
* I verbi chi esprimman unn'attivitæ deuvian l'auxiliâ *avei*, incangio i verbi chi indican l'exito razzonto deuvian *ëse*.
* I verbi servî ch'arrezzan un verbo à l'infinio piggian pe-o ciù o verbo *avei*.

#### Verbi servili
I verbi **poei, voei, dovei** e **savei** arrezzan inte unna mainea diretta un infinio, co-o quæ scompartiscian o soggetto e e no l'an beseugno de unna poxiçion fissa di pronommi atoni. A fonçion di verbi servili a l'é qualificaçion de l'açion do verbo, sorviatutto in sciâ poscibilitæ, a neçescitæ, a volontæ e a capaçitæ.

**Dovei** o peu comportâse comme o tempo futuo, segge into presente ò into passou, e questa fonçion a peu ëse piggiâ da-a construçion ***avei + da***.

#### Verbi fraseològichi
I verbi fraseològichi an beseugno de un atro verbo pe aveighe un scignificou completo, pe-o ciù riferio à l'açion. Into ligure questi esprimman unna fonçion continuativa, inte unna mainea pægia à quella do gerundio italian ò do *être en train de* do franseise:

* *Stâ pe + verbo* e *ëse lì pe + verbo* indican unn'açion vexiña.
* *Commensâ à + verbo* e *mettise à + verbo* indican l'incomenso de unn'açion.
* *Ëse apreuvo à* + verbo e ëse derrê à + verbo indican o desgheuggise de unn'açion.
* *Continuâ à + verbo*, *anâ avanti à + verbo* e *prescistî into + verbo* indican a continuitæ de unn'açion.
* *Finî de + verbo* e *ciantâla lì de + verbo* indican a concluxon de unn'açion.

## Coniugaçion di verbi
O ligure o clascifica i verbi inte quattro coniugaçioin regolare

* Primma coniugaçion in **-â**.
* Segonda coniugaçion in **-ei**.
* Tersa coniugaçion in **-e.**
* Quarta coniugaçion in **-î**.

### E tabelle de coniugaçioin regolare

O verbo scheuve o presenta l'apofonia da seu raixe, pe-a quæ a cangia à segonda de quande a l'é atona ò tònica.

### Tempi compòsti
I tempi compòsti en formæ da o verbo auxiliâ *avei* ciù o verbo a-o partiçipio passou. Into caxo di verbi intranxitivi i tempi compòsti en formæ da-o verbo *ëse* ciù o verbo a-o partiçipio passou.

### Verbi auxiliæ
I verbi auxiliæ in ligure en *ëse* e *avei*.

### Verbi servili

## Ligammi esterni

* (**<abbr>LIJ</abbr>, <abbr>IT</abbr>, <abbr>EN</abbr>**) I verbi zeneixi, Conseggio pe-o patrimònio linguistico ligure.

## Ancon de lettue

* (**<abbr>LIJ</abbr>, <abbr>IT</abbr>**) Fiorenzo Toso, *[https://www.google.co.uk/books/edition/Grammatica_del_genovese/akJGsjires4C?hl=en La Grammatica del Genovese]*, Recco, Le Mani-Microart's S.p.A., 1997, ISBN 88-8012-072-7.
Categorîa:Gramàtica